Előterjesztés
a 3. számú napirendi ponthoz

       TETT Társulási Tanács 
2026. május 11-én tartandó ülésére 

Tárgy: 2025. évi költségvetésének teljesítéséről 


Előterjesztő és előadó: Glöckner Henrik TETT elnöke
Az előterjesztést készítette: Tenczlingerné Füle Mária TETT munkaszervezet munkatársa


Tisztelt Társulási Tanács tagjai!

A Társadalmi Ellenőrző Tájékoztató Társulás 2025. évi bevételeinek és kiadásainak alakulását az 1. számú melléklet mutatja be.


Bevételek

A Társulás 2025. évi bevétele összesen 41.083.402 Ft volt, amely a következő tételekből származik:
· működési támogatások államháztartáson belülről: a KNPA-ból kapott működési támogatás 40.000.000 Ft
· működési bevételek: 154.655 Ft, amelyből:
· sátor bérbeadásból származó tulajdonosi bevétel 150.000 Ft
· éves kamatbevétel és egyéb bevétel 4.655 Ft.
· finanszírozási bevételek (előző évi maradvány igénybevétele): 928.747 Ft


Kiadások

A Társulás 2025. évi kiadása összesen 40.174.296 Ft volt, amely a következő tételekből származik:
· Személyi juttatások, járulékok: 
A TETT elnökének, majd későbbiekben alelnökének tisztelet díja, és a munkaszervezet munkatársainak személyi juttatásai, reprezentációs kiadások és az ezekhez kapcsolódó járulékok összesen 18.635.966 Ft
· Dologi kiadásokra összesen 14.119.452 Ft-ot költött a Társulás, amelyek között az alábbi tételek kerültek elszámolásra: üzemeltetési anyagbeszerzés, telefondíjak, honlapkarbantartás díja, egyéb szolgáltatások (bankköltség, postaköltség), kiküldetés kiadásai, reklám, propaganda kiadások, ÁFA, fizetendő ÁFA, 
· Egyéb működési célú kiadások: 7.418.878 Ft, itt kerül elszámolásra a GMF tagdíj, a civilek/önkormányzatok támogatása, tartalék

Kérem, hogy a 2025. évi költségvetés teljesítéséről szóló előterjesztést elfogadni szíveskedjenek.


Bátaapáti, 2026. május 6.
									     
								Glöckner Henrik sk. 
elnök





Határozati javaslat: 

../2026.(V.11.) Társadalmi Ellenőrző Tájékoztató Társulás határozata
a TETT 2025. évi költségvetésének teljesítéséről 

A Társadalmi Ellenőrző Tájékoztató Társulás Társulási Tanácsa a Társulás 2025. évi költségvetésének teljesítését a határozat melléklete szerinti tartalommal elfogadja.

